Grårever

grårev
 grå øyrev
 cozumel-grårev (†?)

Grårever (Urocyon) kalles også trerever og er en liten slekt som består av to (mulig tre) arter med revelignende canider. Grårevene er de eneste canidene som kan klatre i trær. Slekten, som er endemisk for Amerika, er også en av de eldste nålevende reveslektene. Artene skiller seg fra andre ekte rever gjennom å ha ovale pupiller.

 Arter 
Grårevene skiller seg fra de ekte revene gjennom å ha langt flere diploide kromosomer, faktisk hele 66. Til sammenligning har rødreven kun 36 og fjellreven 50. Man antar derfor at grårevslekten er eldre enn de ekte revene. Det høye antallet kromosomer volder imidlertid forskerne problemer med hensyn til plasseringen i systematikken, fordi antallet kromosomer stemmer bedre overens med hundelignende canider enn revelignende canider. WayneRobert K. Wayne. «Molecular evolution of the dog family.» Institute of Zoology, Zoological Society of London.   Data per 20. juni 2007 foreslo derfor i 1997 å skille ut grårevene, sammen med mårhund og ørehund (som volder tilsvarende problemer, men på hver sin måte), i en egen gruppe kalt andre canider.

Det er usikkert om cozumel grårev (Cuarón m.fl.Cuarón, Alfredo D.; Martinez-Morales, Miguel Angel; McFadden, Katherine W.; Valenzuela, David; & Gompper, Matthew E. (2004): «The status of dwarf carnivores on Cozumel Island, Mexico» (PDF). Biodiversity and Conservation 13: 317–331., 2004) fortsatt lever. Om den gjør det så finnes det tre arter i denne slekten. Cozumel grårevenGompper, M. E.; Petrites, A. E. & Lyman, R. L. (2006): «Cozumel Island fox (Urocyon sp.) dwarfism and possible divergence history based on subfossil bones.» Journal of Zoology, 270(1): 72–77., eller dverggrårev og dvergtrerev som den også kan kalles, er fortsatt ikke vitenskapelig beskrevet.

 Urocyon cinereoargenteus (grårev, vanlig grårev, trerev)
 Urocyon littoralis (grå øyrev, øytrerev, øyrev)
 Urocyon sp. (cozumel-grårev, dverggrårev, dvergtrerev (†?)

 Referanser 

 Eksterne lenker 


Kategori:Rever
Kategori:Pattedyr formelt beskrevet i 1857
Kategori:Dyr formelt beskrevet av Spencer Fullerton Baird